**Tønsberg og Færder bibliotek**, fram til 2018 kalt **Tønsberg og Nøtterøy bibliotek**, er folkebiblioteket for Tønsberg og Færder kommuner i Vestfold. Hovedbiblioteket ligger i Storgata 16 sentralt i Tønsberg by. Dagens bygning åpnet i 1992. Biblioteket er litteraturhus, scene og møteplass med en rekke aktiviteter og arrangementer hver uke.

Historikk
---------

Den gamle skipsrederboligen Villa Møllebakken fra 1890 huset Tønsberg og Nøtterøy bibliotek fra 1946 til 1992. Ca 25 000 bøker gikk tapt da sidebygningen brant i 1986. Foto: Peter Fiskerstrand, 2010 
Biblioteket ble opprettet som *Tønsberg bibliotek* og åpnet dørene 21. desember 1909 i Øvre Langgate 26. Fra 1946 til 1992 lå biblioteket i det som i dag kalles Villa Møllebakken på Haugar like ved Haugar Vestfold Kunstmuseum. Bygningen, som opprinnelig var skipsreder Halfdan Wilhelmsens bolig, ble utvidet i 1905 og hadde adresse St. Olavs gate 6, ble overtatt av kommunen like før andre verdenskrig. Huset ble imidlertid rekvirert av tyske okkupasjonsmyndigheter 1940–1945, og utlånet åpnet først 12. juni 1946. Boksamlingene og virksomheten flyttet til ny bygning i Storgata i 1992.

Biblioteksamarbeidet mellom Tønsberg og Nøtterøy startet i 1927. Biblioteket byttet navn til Tønsberg og Nøtterøy bibliotek i 2000[] og til Tønsberg og Færder bibliotek da de tidligere kommunene Tjøme og Nøtterøy slo seg sammen til Færder kommune 1. januar 2018.{(tr})

Høsten 2018 utvidet biblioteket publikumstilbudet med «meråpent bibliotek», selvbetjent og ubemannet bibliotek åpent for registrerte lånetakere fra klokka 7 til 23 hver dag hele året.

Bygningen
---------

Bygget er tegnet av arkitektene Lunde & Løvseth. Grunnsteinen ble lagt ned 28. februar 1991, og biblioteket åpnet for publikum allerede 10. mars 1992. Prosjektet vant Norsk Stålkonstruksjonspris for 1993 og Houens fonds diplom i 2000.

I underetasjen er ruinene fra Olavsklosteret i Tønsberg synlige. Seks vikinggraver ble funnet på bibliotektomta i perioden 1987–1991. To av dem var båtgraver og er markert i bibliotekets underetasje.

* Hovedbiblioteket for Tønsberg og Færder kommuner ligger i Tønsberg i tidligere Vestfold. Glassbygningen ble tatt i bruk i 1992.. Foto: SkamilerHovedbiblioteket for Tønsberg og Færder kommuner ligger i Tønsberg i tidligere Vestfold. Glassbygningen ble tatt i bruk i 1992.. Foto: Skamiler
* Tønsberg og Færder bibliotek med speilbildet av nabobygningen Hotel Maritim. Foto: Karl Ragnar GjertsenTønsberg og Færder bibliotek med speilbildet av nabobygningen Hotel Maritim. Foto: Karl Ragnar Gjertsen

Referanser
----------

1. 1 2 3  «Tønsberg og Færder bibliotek om bibliotekets historie». Arkivert fra originalen 26. september 2019. Besøkt 26. september 2019.
2. ↑  Hoff, Bjarne (1899-1977) (1960). *Tønsberg bibliotek: sentralbibliotek for Vestfold : 1909 - 21. desember - 1959*. Tønsberg: Biblioteket. s. 7.
3. ↑  Hoff, Bjarne (1899-1977) (1960). *Tønsberg bibliotek: sentralbibliotek for Vestfold : 1909 - 21. desember - 1959*. Tønsberg: Biblioteket. s. 18.
4. ↑  *Tønsberg bibliotek, Vestfold fylkesbibliotek*. Tønsberg: [Tønsberg og Nøtterøy kommuner]. 1992.
5. ↑  «Tønsberg og Færder bibliotek om meråpent bibliotek». Arkivert fra originalen 6. september 2019. Besøkt 6. september 2019.

Se også
-------

* Vestfold fylkesbibliotek

Eksterne lenker
---------------

* (en) Tønsberg og Nøtterøy bibliotek – kategori av bilder, video eller lyd på Commons
* Tønsberg og Nøtterøy bibliotek Arkivert 5. januar 2018 hos Wayback Machine.
* Bibliotekets historie
* Villa Møllebakken, Tønsberg bibliotek 1946-1992